यूपी : सपा को मिला पूर्ण बहुमत, संसदीय समिति की बैठक आज  
यूपी विधानसभा चुनावों में पूर्ण बहुमत पाने वाली समाजवादी पार्टी की संसदीय बोर्ड की आज बैठक हो रही है।
यूपी विधानसभा चुनावों में पूर्ण बहुमत पाने वाली समाजवादी पार्टी की संसदीय बोर्ड की आज बैठक हो रही है। इस बैठक में पार्टी राज्यपाल के सामने सरकार बनाने का दावा पेश करने से जुड़े मुद्दों पर विचार करेगी। समाजवादी पार्टी की इस बैठक में मुख्यमंत्री के नाम पर भी मुहर लगाई जा सकती है। पार्टी का एक बड़ा तबका अखिलेश यादव को यूपी की कमान देने की वकालत कर रहा है और संसदीय बोर्ड की बैठक में इसे मजबूती से रखा भी जाएगा हालांकि अखिलेश साफ कह चुके हैं कि मुख्यमंत्री उनके पिता मुलायम सिंह यादव ही बनेंगे।
साथ ही अखिलेश ने जीत के बाद कहा है कि उनकी पार्टी बदले की भावना से काम नहीं करेगी। किसी मूर्ति या हाथी को नहीं तोड़ा जाएगा लेकिन जिन पार्कों में यह मूर्तियां लगी हैं उनमें खाली पड़ी जमीन पर स्कूल और अस्पताल खोले जाएंगे।    

साथ ही अखिलेश ने जीत के बाद कहा है कि उनकी पार्टी बदले की भावना से काम नहीं करेगी। किसी मूर्ति या हाथी को नहीं तोड़ा जाएगा लेकिन जिन पार्कों में यह मूर्तियां लगी हैं उनमें खाली पड़ी जमीन पर स्कूल और अस्पताल खोले जाएंगे।